**ศุภกร ศรีแตงอ่อน** ชื่อเล่น **ออฟ** เกิดวันที่ 28 มกราคม พ.ศ. 2527  เป็นนักฟันดาบสากลชาวไทย ผู้ซึ่งได้รับรางวัลเหรียญทองในประเภทฟอยล์ทีมชายจากการแข่งขันกีฬาฟันดาบในซีเกมส์ 2011  รวมถึงเป็นแชมป์ฟันดาบชิงชนะเลิศแห่งประเทศไทย ประจำปี 2554 ในประเภทบุคคล ตลอดจนได้รับการจัดให้เป็นนักฟันดาบฟอยล์อันดับ 1 จากสมาคมฟันดาบสมัครเล่นแห่งประเทศไทยฯ

ในวันที่ 23 พฤศจิกายน พ.ศ. 2555 ศุภกร ศรีแตงอ่อน เข้าแข่งขันรายการฟันดาบชิงชนะเลิศแห่งประเทศไทย ประจำปี 2555 ในประเภทฟอยล์บุคคลชาย ที่ซึ่งเขาเป็นฝ่ายชนะสถาพร นุชประไพ ด้วยคะแนน 15-9 และได้รับรางวัลเหรียญทอง

ประวัติ
-------

วันที่ 15 กันยายน พ.ศ. 2552 ศุภกร ศรีแตงอ่อน เข้าแข่งขันกีฬาแห่งชาติ ครั้งที่ 38 ในกีฬาฟันดาบ ประเภทฟอยล์ทีมชาย โดยทีมลพบุรีของเขาเป็นฝ่ายแพ้ที่คะแนน 45-41 ในรอบชิงชนะเลิศ วันที่ 5 กันยายน พ.ศ. 2554 ศุภกรเข้าแข่งขันฟันดาบชิงชนะเลิศแห่งประเทศไทย ประจำปี 2554 ซึ่งจัดขึ้นที่ศูนย์ราชการเฉลิมพระเกียรติ 80 พรรษา ในรายการฟอยล์ชาย ที่ซึ่งเขาได้พบกับนนทพัฒน์ ปานจันทร์ ผู้เป็นนักกีฬาฟันดาบโอลิมปิกฤดูร้อน 2008 โดยศุภกรเป็นฝ่ายชนะที่ 15-13 คะแนน และครองแชมป์การแข่งขันครั้งดังกล่าว

วันที่ 14 พฤศจิกายน พ.ศ. 2554 ศุภกรเข้าแข่งขันกีฬาฟันดาบในซีเกมส์ 2011 ที่ประเทศอินโดนีเซีย ในประเภทฟอยล์บุคคลชาย โดยในรอบรองชนะเลิศ เขาเป็นฝ่ายชนะซินาทริโอ ราฮาร์โย จากอินโดนีเซีย ด้วยคะแนน 15-3  และในรอบชิงชนะเลิศ ศุภกรได้พบกับนนทพัฒน์ ปานจันทร์ โดยรายการดังกล่าว นนทพัฒน์เป็นฝ่ายชนะที่ 15-9 คะแนน และศุภกรได้รับรางวัลเหรียญเงิน

เดือนกันยายน พ.ศ. 2555 ศุภกร ศรีแตงอ่อน เข้าแข่งขันรายการฟันดาบไทยแลนด์โอเพ่น 2012 ที่แฟชั่นไอส์แลนด์ โดยได้พบกับทีมสิงคโปร์ ในประเภทฟอยล์ทีมชาย ซึ่งทีมไทยเป็นฝ่ายแพ้ที่คะแนน 38-45 โดยได้รับเหรียญเงินจากการแข่งขัน ในเดือนตุลาคมของปีเดียวกันนี้ เขายังได้ทำหน้าที่เป็นผู้ฝึกสอนดาบฟอยล์ให้แก่นักฟันดาบเยาวชนไทยในการแข่งขันฟันดาบเยาวชนชิงแชมป์เอเชีย "เอเชียนจูเนียร์แอนด์คาร์เดทเฟนซิงแชมเปี้ยนชิพ 2012" ที่เกาะบาหลี ประเทศอินโดนีเซีย จากนั้น ในเดือนพฤศจิกายน เขาได้เดินทางไปร่วมแข่งขันฟันดาบชิงแชมป์เอเชียตะวันนออกเฉียงใต้ "เซาท์อีสเอเชียเฟนซิงเฟเดอเรชันแชมเปี้ยนชิพ SEAFF 2012" ที่โฮจิมินห์ ประเทศเวียดนาม ในประเภทฟอยล์ โดยศุภกรเป็นผู้นำของทีมฟันดาบชาย

ระเบียงภาพ
----------

* ศุภกร ศรีแตงอ่อนศุภกร ศรีแตงอ่อน
* ขณะเตรียมความพร้อมขณะเตรียมความพร้อม
* ขณะฝึกซ้อมฟันดาบฟอยล์ขณะฝึกซ้อมฟันดาบฟอยล์

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)

อ้างอิง
-------

1. 1 2 3  "ศุภกรโค่นนนทพัฒน์ซิวแชมป์ดาบปทท". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-11-14.
2. 1 2  อันดับนักดาบ AFAT - สมาคมฟันดาบสมัครเล่นแห่งประเทศไทย[*ลิงก์เสีย*]
3. ↑  Fencing Ranking: Suppakorn SRITANG-ORN เก็บถาวร 2007-10-28 ที่ เวย์แบ็กแมชชีน (อังกฤษ)
4. ↑  สรุปเหรียญซีเกมส์ครั้งที่ 26 18/11/54 - Spring News[*ลิงก์เสีย*]
5. ↑  ศุภกรฟอร์มเฉียบซิวแชมป์ดาบฟอยล์ปทท.
6. ↑  ยูโดโหดเล่นถึงแขนหัก แม่นปืนลำปางซิว 2 ทอง : ข่าวสดออนไลน์
7. ↑  ฟันดาบไทยซิว 1 ทอง 1 เงิน "นนทพัฒน์" เอาชนะเพื่อนร่วมชาติรอบชิงฯ - มติชน
8. ↑  "ฟันดาบชิงกันเอง! นนทพัฒน์คว้า 1 ทองดาบฟอยล์". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-11-14.
9. ↑  Sport - Manager Online - 'นนทพัฒน์' หยิบทองฟันดาบฟอยล์[*ลิงก์เสีย*]
10. ↑  ศุภกร ศรีแตงอ่อน ได้แค่เหรียญเงิน[*ลิงก์เสีย*]
11. ↑  ไทยได้แค่เงินฟันดาบ"ไทยแลนด์โอเพ่น" - Dailyworldtoday
12. ↑  1 เงิน 1 ทองแดงดาบสากลยช.เอเชีย "วิลลี่"ชี้เด็กไทยฝีมือดีแต่"อ่อนซ้อม
13. ↑  "วิลลี่" นำทัพฟันดาบ ชิงเจ้าอาเซียน - เดลินิวส์
14. ↑  ฟันดาบหวัง 5 ทอง ชิงแชมป์อาเซียน-ขยับขึ้นเบอร์ 1 - ข่าวไทยรัฐออนไลน์
15. ↑  ฟันดาบหวังล้มญวน - Dailyworldtoday
16. ↑  ข่าวฟันดาบหวัง 5 ทองอาเซียน - Siamrath.co.th[*ลิงก์เสีย*]
17. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๕ เก็บถาวร 2022-05-28 ที่ เวย์แบ็กแมชชีน, เล่ม ๑๓๐ ตอนที่ ๔ ข หน้า ๓๙, ๒๘ มกราคม ๒๕๕๖

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ ศุภกร ศรีแตงอ่อน

* ขอแสดงความยินดีกับนักศึกษาและศิษย์เก่า[*ลิงก์เสีย*]
* เอาใหม่ เทสๆๆ 1 2 3... ที่เฟซบุ๊ก
* ศุภกร ศรีแตงอ่อน ที่เฟซบุ๊ก
* ฟันดี ฟันเก่ง เก็บถาวร 2009-04-15 ที่ เวย์แบ็กแมชชีน